OpenLLM-France/wikimedia huggingface dataset:
# Söderhamn

Söderhamn és una ciutat de Suècia de la província de Hälsingland. Pertany al comtat de Gävleborg.
Es troba a prop del Golf de Bothnia i de la badia de Söderhamn, a la costa oriental del país.
Viuen uns 12.100 habitants i en una àrea de 1036 hectàrees. A la ciutat hi ha un grapat de botigues al llarg del carrer Kungs, (Kungsgatan) ple d'un arbrat. Malgrat que al llarg del temps esfondraren molts edificis emblemàtics de fusta, encara queden alguns edificis vells i ben conservats, com l'església d'Ulrika Eleonora, construït entre 1685 i 1692, dissenyada per Nicodemo Tessin "El Jove". També cal esmentar l'edifici de l'ajuntament construït entre 1660 i 1669 per Gustav N. Runer, un constructor de la ciutat de Gävle, però un incendi que destruí la ciutat en 1876 la farien restaurar a estil renaixentista holandès per Ernst Jacobsson.
A una plaça entre l'ajuntament i el riu hi ha un obelisc posat en 1899 i que era part de l'Exposició d'Estocolm de 1897. En aquest obelisc apareix un medalló-camafeo amb el relleu del rei Gustau Adolf II de Suècia, fundador de la ciutat. L'obelisc és obra de l'enginyer suec, Gustaf Hultquist.
Söderhamns també té l'edifici "Taladre Hall" construït entre 1747-1748 per Cristòfol Polhem. L'edifici fou el lloc on guardaren rifles durant la Primera Guerra Mundial. Més endavant, l'edifici fou donat a la ciutat i des de llavors és utilitzat com a museu.
El teatre de Söderhamns, d'estil neoreinaxement fou construït entre 1880 i 1882, dissenyat per Johan Erik Stenberg i amb la decoració de Carl Grabow.
L'Institut de Batxiller Staffan era l'antic College Hall, construït entre 1861-1864 per Johan Söderlund i decorat per Axel Lindegren. Al llarg del segle XX ha sofert diversos treballs de restauració.
Al barri del East Hill, al centre de la ciutat, es troba la Torre Oscarsborg, construït en 1895, disseny de Gustaf Hultquist. Al pas del temps s'ha convertit en un símbol conegut de la ciutat.
Sönderhamn té un petit camp de golf i diversos parcs municipals per passejar.
# Josep Gurguí i Pujol

Josep Gurguí i Pujol (1872 - 2 d'abril del 1960) va ser un importador, exhibidor i distribuïdor català. Treballà com a cap de les oficines del seu padrí Vicent Bosch, com a fabricant de l'Anís del Mono a Badalona. Marxà a París per conèixer el cinematògraf dels germans Lumière i captivat pel nou invent llogà el teatre Zorrilla de la seva ciutat, on projectà L'honor del pare (Pathé Frères) i altres títols de la Gaumont i de Méliès. Arrendà locals a Sants, Mataró, Manresa i Sallent.
El 1900 s'introduí en la distribució i obrí unes oficines per mitjà de les quals importà de tot Europa. Obrí sucursals a Marsella, Madrid i a Bilbao, i disposà d'agents a tot l'estat i a París.
A poc a poc anà deixant aquesta tasca per dedicar-se a l'exhibició amb sales a Reus, Vic, Tarragona, València, Barcelona i Marsella.
Per altra banda, afavorí la difusió de produccions catalanes com Magda (1913, Albert Marro i Ricard de Baños) i Don Juan Tenorio (1921, Ricard de Baños)

## Fons

El fons va ser cedit a la Filmoteca de Catalunya pel seu besnet, Josep Maria Capella, el 12 de març de 2010.
Es tracta d'un fons documental que recull la trajectòria professional de Josep M. Gurguí com a distribuïdor de cinema. Cal destacar una carta del Sindicato de Espectáculos de Mataró proposant l'entrega voluntària del Cine Clavé per ús de la Revolució.

## Referències

* ↑ Romaguera, Joaquim. Diccionari del cinema a Catalunya, 2005.
* ↑ «NODAC Josep Gurguí i Pujol al repositori de la Filmoteca de Catalunya.».
# Elisabeth Höngen

Elisabeth Höngen (Gevelsberg, (Rin del Nord-Westfàlia), 7 de desembre de 1906 - Viena, 7 d'agost de 1997), va ser una mezzo-soprano i cantant-actriu alemanya. Va estar particularment associada amb els papers de Richard Wagner i Richard Strauss, i amb la dama Macbeth de G.Verdi. A partir de 1947, va ser una de les artistes més destacades de l' Òpera Estatal de Viena durant gairebé 30 anys.
Va actuar públicament com a violinista als 15 anys. Va estudiar alemany i música a la Universitat de Berlín i a la Escola Estatal de Música de Berlín. El seu professor de veu va ser Hermann Weissenborn a Berlín, el mateix mestre que va formar la veu de Marga Höffgen 15 anys més tard. El 1933, Höngen va debutar al Stadttheater Wuppertal. De 1935 a 1940 va cantar a l'Òpera de Düsseldorf, incloent dues actuacions convidades als Països Baixos el 1934 i el 1938. El 1937 va participar en l'estrena de l'òpera Magnus Fahlander de Fritz von Borries. De 1940 a 1943 va ser membre de l'òpera de Dresden. El 1943, va ser convidada a l' Òpera Estatal de Viena on va estar fins a la seva jubilació.
El 1947 i el 1959-60 Höngen va actuar a La Scala de Milà, al Covent Garden de Londres, al Teatro Colón de Buenos Aires, a la Gran Opéra de París, a Amsterdam, a Zürich, a Berlín i a Múnic. Des de 1951-52 va treballar al Metropolitan Opera de Nova York. Va cantar al Festival 'Edimburg, va interpreta la Fricka i la Waltrauta de Richard Wagner de Der Ring des Nibelungen, (L'anell del nibelung) al Festival de Bayreuth el 1951, així com el Maggio Musicale Fiorentino a Florència.
El 1957, va acceptar un càrrec com a professora de cant, a la Wiener Musikakademie i al mateix temps va continuar la seva carrera escènica. El 1965 va actuar a Viena i al Salzburger Festspiele. Va abandonar l'Òpera Estatal de Viena el 1971.

## Bibliografia

* «Elisabeth Höngen». tamino-klassikforum.at, 08-08-2008.
* E. Wurm: ‘Elizabeth Höngen. An artist picture’ Vienna, 1966.
* Biography by Erik Eriksson, allmusic.com, n.d.
# Volta a Llombardia 1989

La Volta a Llombardia 1989 fou la 83a edició de la clàssica ciclista Volta a Llombardia. La cursa es va disputar el diumenge 14 d'octubre de 1989, sobre un recorregut de 260 km, i era la darrera de les dotze proves de la Copa del Món de ciclisme de 1989. El vencedor final fou el suís Tony Rominger, que s'imposà en solitari en l'arribada a Milà.

## Classificació general

| | Ciclista | Equip | Temps |
| 1 | Tony Rominger (SUI) | Chateau d'Ax | 6h 46' 35" |
| 2 | Gilles Delion (FRA) | Helvetia-La Suisse | + 2' 33" |
| 3 | Luc Roosen (BEL) | Histor-Sigma | + 2' 34" |
| 4 | Raúl Alcalá (MEX) | PDM-Ultima-Concorde | + 4' 06" |
| 5 | Roberto Pagnin (ITA) | Malvor-Sidi | m. t. |
| 6 | Patrick Robeet (BEL) | Domex-Weinmann | m. t. |
| 7 | Marcello Siboni (ITA) | Ariostea | m. t. |
| 8 | Rolf Gölz (GER) | Superconfex-Yoko | + 4' 33" |
| 9 | Martin Earley (IRL) | PDM-Ultima-Concorde | m. t. |
| 10 | Franco Ballerini (ITA) | Malvor-Sidi | m. t. |

## Enllaços externs

* Web oficial de la cursa (italià)
* «Cyclisme - Tour de Lombardie - 1989» (en francès). les-sports.info. [Consulta: 28 juny 2012].
# Daniyar Khan

Daniyar Khan fou kan de Kassímov, fill i successor de Kasim el 1469.
Junt amb Murtaza, fill de Mustafà, va prendre part a la campanya d'Ivan III de Moscou contra Nóvgorod el 1471 junt amb altres prínceps i caps tàtars. Va perdre 40 dels seis homes i els seus serveis li foren agraïts pel gran príncep però com a musulmà no se li va permetre fer presoners cristians.
El 1472 feia la guerra al costat de Moscou en contra de Sayyid Ahmad II de l'Horda d'Or. Murtaza fill de Mustafà, també va prendre part a aquesta guerra. El 1475 Meñli I Giray kan de Crimea va demanar al gran príncep enviar a Murtaza i Daniyar contra Ahmad Khan (Horda d'Or). Daniyar va participar el 1477 a la campanya de Nóvgorod.
El 1481 se l'esmenta al testament d'Andreu, germà del gran príncep, que li fa un llegat de diners. Un metge alemany portat a Rússia per tractat al gran príncep, el va tractar també però va morir de la malaltia que patia vers el 1486; el seu fill Kara Khoja va fer torturar al metge però després el va alliberar a canvi d'un rescat. El va succeir Nur Devlet, ex kan de Crimea, designat pel gran príncep.

## Referències

Howorth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia. Londres: Longmans, Green and Co, 1880.
# Roccaverano

Roccaverano, (Rocaveran o Rocavran en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Bubbio, Cessole, Denice, Loazzolo, Mombaldone, Monastero Bormida, Olmo Gentile, San Giorgio Scarampi, Serole, Spigno Monferrato i Vesime.
Pertanyen al municipi les frazioni de Garbaoli, Ourano, San Gerolamo, San Giovanni, Tassito i Vengore.

## Galeria fotogràfica

* Església
# Pere Galceran

Pere Galceran va ser un trobador català que va morir el segle xii. Possiblement membre de la família Pinós.
El trobador Guillem de Berguedà li va proposar un enigma amb una cobla, i Pere Galceran el va respondre amb una altra cobla després de desxifrar-lo però sense aclarir-lo. La resposta a l'enigma era: "En Gauseran, gardats cal es lo pes, amb total coneixement de causa però sense revelar-lo, Señer Guillem, lo pes que dit m’aves". Acadèmics han comentat que pes que suporta el trobador seria l'amor sensual, el llop és la dona i l'interlocutor, el Gauseran, podria ser un membre del llinatge Pinós, potser Pere Galceran de Pinós. Es basa en el joc de paraules lo pes i lop es (és a dir, "el pes" i "llop és").
Pere s'hauria casat amb Brunissenda de Cartellà el 1180 segons apunta Martí de Riquer. Es creu que el poeta català i aquesta Brunissenda van tenir alguna cosa a veure amb el roman de Jaufré.

## Referències

* ↑ «Pere Galceran». Gran Enciclopèdia Catalana. Barcelona: Grup Enciclopèdia Catalana.
* ↑ Martín de Riquer (conde de Casa Dávalos); Antoni Comas; Joaquim Molas Història de la literatura catalana: Part antiga, per M. de Riquer. Ariel, 1964, p. 90.
* ↑ Guillem de Berguedà; Martín de Riquer (conde de Casa Dávalos) Guillem de Berguedà. Quaderns Crema, 1996, p. 389. ISBN 978-84-7727-168-0.
* ↑ Martín de Riquer (conde de Casa Dávalos). Guillem de Berguedà. Abadía, 1971, p. 267.
* ↑ «Le roman de Jaufré, source de Chrétien de Troyes» (PDF) (en francès). Revue belge de philologie et d'histoire, 31, 1953, pàg. 738-739 [Consulta: 18 abril 2020].
# Södermalm

Södermalm és una illa i un districte d'Estocolm, a Suècia, que forma la part sud del centre de la ciutat, al costat de l'illa de Långholmen. Està dividida en dues municipalitats : Katarina-Sofia i Maria-Gamla stan. Té una població de 129.452 habitants (2016).

## Referències

* ↑ «Stadsdelsförvaltningar / Södermalm» (en suec). Stockholms stad, 16-08-2016. [Consulta: 17 agost 2016].

## Vegeu també

* Södra Teatern, teatre ubicat a l'illa.
# Eoppa de Bernícia

Eoppa (-547) fou rei de Bernícia. Pare d'Ida, primer rei de qui realment es té constància. Surt esmentat a la Crònica anglosaxona com a fill d'Esa, suposat fundador del regne, i net d'Ingwy.
# Zenit Sant Petersburg (basquetbol)

* Aquest article tracta sobre la secció de bàsquet del Zenit Sant Petersburg. Vegeu-ne altres significats a «Zenit Sant Petersburg».
El Zenit Sant Petersburg (basquetbol) és la secció de bàsquet del club poliesportiu Zenit Sant Petersburg, de la ciutat de Sant Petersburg, Rússia. Va ser fundat l'any 2003. La temporada 2019-20 participa en la VTB United League i en l'Eurolliga de bàsquet.
El febrer de 2020 va destituir Joan Plaza i va contractar Xavi Pascual com a entrenador principal fins al final de la temporada 2020-2021.

## Referències

* ↑ «Zenit hires coach Pascual» (en anglès). euroleague.net, 18-02-2020 [Consulta: 18 febrer 2020].

## Enllaços externs

* Zenit Sant Petersburg - Lloc web oficial (anglès)
* Zenit Sant Petersburg al web de l'eurolliga (anglès)
# Paret amb bardissa

La paret amb bardissa és una paret sobre la qual es col·loquen brancam i arbusts espinosos per evitar que el bestiar salti a l'exterior d'una tanca.

## Ús

Evitar el pas del bestiar dins un sementer.

## Ubicació

Separa un camí d'un sementer.

## Materials

Pedra calcària i masserenca poc adobada.

## Mesures

70 cm d'amplària i 180cm d'alçada (amb la bardissa).

## Referències

* ↑ Alomar Canyelles AtEl, Guillem. La pedra seca: materials, eines i tècniques de les illes mediterrànies (en català i anglès). Palma, Fodesma: FODESMA, 2002, p. 316.
# Süleyman Paixà

Süleyman Paixà és el nom dels següents personatges:
* Süleyman Paixà (fill d'Orhan), príncep otomà, fill d'Orhan i germà gran de Murat I
* Ermeni Süleyman Paixà o Malatyalı Süleyman Paixà (Malatya, 1607 - 1687), gran visir otomà (1685 - 1687).
* Hadim Süleyman Paixà (? - 1547), eunuc i gran visir otomà
# Erici de Cízic

Erici de Cízic (en llatí Erycius, en grec Eρύκιος ο Κυζικηνός) va ser un poeta grec nascut a Cízic, que té alguns epigrames seus recollits a l'Antologia grega. Va viure al segle i aC, probablement en temps de Sul·la i va florir cap a l'any 84 aC. Amb el mateix nom d'Erici hi ha també a l'Antologia grega un altre epigramista, Erici de Tessàlia, els poemes dels quals es confonen de vegades per estar molt barrejats i no se sap quin dels dos n'era realment l'autor. Només se sap que la majoria d'epigrames eren de tema pastoral i que l'autor en va ser aquest Erici de Cízic.

## Referències

* ↑ [https://quod.lib.umich.edu/m/moa/acl3129.0002.001/61?rgn=pages;view=image;q1=ErycinaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 51. ]
# Víctor Garcia Raja

Víctor Garcia Raja (Xeraco, 1 de gener de 1997) és un futbolista valencià que juga en la posició d'extrem dret, actualment al CE Eldenc.

## Començaments

El jugador va passar els seus primers anys en el CD Xeraco. Posteriorment va continuar formant-se en les categories inferiors del CF Torre Llevant, en què va jugar en categoria juvenil i no trigaria a estrenar-se a Tercera Divisió i en categories inferiors de la Selecció Valenciana. En 2018 va signar pel Real Club Deportivo Fabril de Segona Divisió B.
Poc després, el 12 de setembre de 2018, Natxo González el va fer debutar amb el primer equip, el Deportivo de La Corunya en Copa del Rei, a l'Estadi de La Romareda davant el Real Zaragoza. L'any futbolístic finalitzar amb el descens del Fabril a Tercera tot i els 7 gols marcats, i el jugador va ser fitxat pel Real Valladolid per jugar en el seu filial de Segona Divisió B.
La temporada 2019-20 a les files del Real Valladolid Promesas de Segona Divisió B, jugà 27 partits en els quals va sumar 2.090 minuts, marcant 4 gols.

## Primera i segona divisió

El 7 de juliol de 2020, debutà amb el primer equip del Reial Valladolid en un partit que l'equip val·lisoletà perdria per dos gols a un davant el València CF a l'Estadi de Mestalla. Víctor en el seu debut, marcaria el gol per a l'equip de Valladolid que en aquell moment suposava l'empat a un en el marcador.
El 15 d'agost de 2020, l'extrem arribà cedit a Centre d'Esports Sabadell Futbol Club de la Segona Divisió d'Espanya, per una temporada procedent del Real Valladolid, club amb el qual havia renovat fins 2023.
La presentació de Víctor i el seu company d'equip Diego Fuoli es feu en la seu dels Saballuts, els Castellers de Sabadell.

## Referències

* ↑ «Xeraco rindió un homenaje al joven futbolista Victor García por su debut en Primera División» (en castellà). Safor Guía, 26-08-2020. [Consulta: 7 novembre 2020].
* ↑ «El Real Zaragoza tumba al Dépor de Natxo y sigue adelante en la Copa del Rey» (en castellà). El Heraldo de Aragón, 13-09-2018. [Consulta: 8 novembre 2020].
* ↑ Rodríguez, Chus. «El sueño cumplido del valenciano Víctor García: debut y gol en Mestalla», 07-07-2020. [Consulta: 17 agost 2020].
* ↑ EFE, Agencia. «Víctor García tuvo un debut “agridulce” con el Real Valladolid», 08-07-2020. [Consulta: 17 agost 2020].
* ↑ «Víctor García, primera incorporació del CE Sabadell 2020/21». Club Esportiu Sabadell, 06-08-2020. Arxivat de l'original el 2020-09-24. [Consulta: 8 novembre 2020].
* ↑ Sánchez, Jordi. «El Sabadell se refuerza con Víctor García», 06-08-2020. [Consulta: 17 agost 2020].
* ↑ Arroyo, Adrián. «Diego Fuoli i Víctor García fan pinya amb els Saballuts en la seva presentació com arlequinats». Ràdio Sabadell, 02-09-2020. [Consulta: 8 novembre 2020].
* ↑ «Fuoli y Víctor García dejaron sus primeras impresiones como 'arlequinados'» (en castellà). Besoccer, 02-09-2020. [Consulta: 7 novembre 2020].

## Enllaços externs

* Víctor Garcia Raja a BDFutbol
* Víctor Garcia Raja a La Preferente (castellà)
* Víctor Garcia Raja, Fitxa a Soccerway
# Paret amb corona

Paret que presenta una o dues filades de pedra de la mateixa alçària i semblants dimensions com a forma de finalitzar-Ia. Les formes mes habituals de la paret amb corona son: una filada de pedres col·locades de pla, pedres col·locades de fil, i una doble filada on cada cara de la paret presenta pedres col·locades de fil. En alguns casos s'encasten pals, col·locats a una distància mes o menys constant, que suporten fils de ferra tensats.

## Ús

Delimiten tanques dedicades al conreu mixt d'ametlers, garrofers i herbàcies i, a la vegada, eviten que des del camí se salti a l'interior.

## Ubicació

Estan situades en zones de petites propietats destinades al conreu mixt d'herbàcies i arbrat de seca, on predomina l'ús de la paret per definir els límits de cada parcel·la.

## Materials

Dolomies adobades, pedra maressenca, pedra calcària brescada poc adobada o sense adobar.

## Mesures

50cm d'amplària, 140cm d'alçada

## Referències

* ↑ Alomar Canyelles EtAl, Guillem. La pedra seca. Materials, eines i tècniques tradicionals de les illes mediterrànies (en català i anglés). Mallorca i Palerm: Consell de Mallorca FODESMA, 2002, p. 316.
# Erick Cabaco

Erick Cathriel Cabaco Almada (Montevideo, 19 d'abril de 1995) és un futbolista uruguaià que juga com a defensa central pel Racing de Ferrol.

## Carrera esportiva

Cabaco es va formar al planter del CA Rentistas. Va debutar en lliga el 6 d'abril de 2014. Va fitxar pel Nacional el gener de 2016. Per la temporada 2016–17, fou cedit a l'AS Nancy, amb opció de compra.
L'1 de setembre de 2017, Cabaco fou cedit al Llevant UE de La Liga, per un any. El 16 de maig de 2018, el Llevant va comprar el jugador tot pagant la seva clàusula de rescissió, de 2 milions d'euros.
El 31 de gener de 2020, Cabaco va signar contracte per quatre anys i mig amb el Getafe CF de primera divisió. El 26 de juliol de 2022, fou cedit al Granada CF per un any, amb el club a Segona Divisió.

## Referències

* ↑ «Uruguay - E. Cabaco - Profile with news, career statistics and history - Soccerway». soccerway.com. [Consulta: 8 setembre 2016].
* ↑ «Rentistas vs. River Plate - 6 abril 2014 - Soccerway». soccerway.com. [Consulta: 8 setembre 2016].
* ↑ «Transfert : Nancy officialise Cabaco» (en francès). L'Équipe, 26-08-2016 [Consulta: 7 gener 2018].
* ↑ «El defensa uruguayo Erick Cabaco jugará en el Nancy» (en castellà). Marca, 26-08-2016 [Consulta: 7 gener 2018].
* ↑ «El Levante UD llega a un acuerdo con el Club Nacional de Football para la cesión de Erick Cabaco» (en castellà). Levante UD, 01-09-2017. [Consulta: 2 setembre 2017].
* ↑ «El Levante compra a Erick Cabaco que será azulgrana hasta 2022» (en castellà). AS, 16-05-2018.
* ↑ «Comunicado Oficial: Cabaco» (en castellà). Getafe CF, 31-01-2020. [Consulta: 2 febrer 2020].
* ↑ «Comunicado Oficial | Cabaco» (en castellà). Getafe CF, 26-07-2022. [Consulta: 30 juliol 2022].

## Enllaços externs

* Erick Cabaco a BDFutbol
# Wingene

Wingene és un municipi belga de la província de Flandes Occidental a la regió de Flandes. És regat pel Rivierbeek, un afluent del canal Gant-Bruges.

## Seccions

| # | Nom | Superfície (km²) | Població (01/01/2007) |
| I (III) (IV) | Wingene -Wingene -Sint-Jan -Wildenburg | | 7.951 |
| II (V) | Zwevezele -Zwevezele -Hille | | 5.378 |

## Localització

* a. Ruddervoorde (Oostkamp)
* b. Hertsberge (Oostkamp)
* c. Beernem
* d. Ruiselede
* e. Schuiferskapelle (Tielt)
* f. Tielt
* h. Egem (Pittem)
* h. Koolskamp (Ardooie)
* i. Lichtervelde
# Domowina

Domowina (Pàtria) és una entitat política i cultural de Lusàcia creada el 1912 i refundada el 1945 per Pawoł Nedo i Jan Cyž, que ha exercit d'aglutinador i com a factor de normalització. Els òrgans de govern són el Hłowna zhromadźizna (Consell General) i Zwjazkowe předsydstwo (Oficina federal). Darrerament s'ha atribuït paper d'editor de llibres i publicacions en sòrab, de manera que el 1987 s'editaven 2.000 llibres en la seva llengua.
Forma part de la Unió Federalista de les Comunitats Ètniques Europees (UFCEE), juntament amb 44 organitzacions ètniques més i partits com el Südtiroler Volkspartei del Tirol del Sud i la Slovenska Skupnost d'Itàlia.

## Enllaços externs

* (alemany) Pàgina Oficial Arxivat 2005-02-10 a Wayback Machine.
* (alemany) Informació sòraba
# Roland Pidoux

Roland Pidoux (París, 29 d'octubre de 1946) és un violoncel·lista i director francès contemporani.
Roland Pidoux va estudiar al Conservatori de París fins a 1966. Els seus mestres van ser André Navarra, Jean Hubeau i Joseph Calvet. Va entrar a l'Orquestra de l'Opéra de París el 1969, després va ser violoncel·lista solista de l'Orquestra Nacional de França de 1978 a 1987. Al mateix temps, fou membre del "Via Nova Quartet", després del "Trio Pasquier" amb Régis i Bruno Pasquier. També va formar un trio de piano amb Jean-Claude Pennetier i Régis Pasquier.
Roland Pidoux ha estat professor del Conservatori de París i director artístic de les "Rencontres de violoncelle" de Bélaye (Lot) des de 1988. Pidoux és el pare del violoncel·lista Raphaël Pidoux. Pidoux aparèixer com el violoncel·lista Pau Casals en el film Jackie del cineasta Pablo Larraín.

## Discografia seleccionada

* Beethoven: Obres per a violoncel i piano, amb Jean-Claude Pennetier (Saphir, 2001)
* Mozart: Quintet de clarinet K.581, amb Michel Portal, etc. (Harmonia Mundi)
* Franz Schubert: Trio amb piano Op. 100, amb Jean-Claude Pennetier i Régis Pasquier (Harmonia Mundi, 1980)
* Franz Schubert: Arpeggione Sonata D821 i trios de corda D581 i D471, amb Régis Pasquier, Bruno Pasquier i Jean-Claude Pennetier (Harmonia Mundi, 1980)
# Südlicher Kirchwerder Sammelgraben

El Südlicher Kirchwerder Sammelgraben (en baix alemany Südlike Karkwerder Sammelsloot) és un wettern a Kirchwerder a l'estat d'Hamburg (Alemanya).
Connecta el Kraueler Sammelgraben amb l'estany salabrós del Sandbrack. Contràriament al seu bessó, el rectíssim Nördlicher Sammelgraben, té un curs orgànic, el que permet de suposar que va servir-se d'un priel natural per a crear el canal de desguàs dels pòlders de Kirchwerder.
* Resclosa de desguàs al Sammelgraben
* Un wetering anònim, afluent del graben

## Referències

* ↑ Stadtatlas-Großraum Hamburg mit Ausflugstipps, Hamburg, PAS Verlags GmbH, s.d., pàgines 74-75 ISBN 978-3-934272-92-7
* ↑ Josef Nyáry, Unbekannte Kraueler Elbe, Hamburger Abendblatt, Hamburg, 2 de novembre de 2006, (traducció: Desconegut: el Kraueler Elba) (alemany)
# Kazatxi (Platnírovskaia)

* Per a altres significats, vegeu «Kazatxi».
Kazatxi - Казачий (rus) - és un khútor del krai de Krasnodar, a Rússia. Es troba a la vora esquerra del riu Kirpili. És a 9 km al sud de Korenovsk i a 50 al nord de Krasnodar.
Pertany a l'stanitsa de Platnírovskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Vista de la vila des d'un pont sobre el Kirpili Arxivat 2016-03-03 a Wayback Machine. a Panoramio
* Casa de cultura Arxivat 2016-03-03 a Wayback Machine. a Panoramio
# Batalla de Nicòpolis

Batalla de Nicòpolis té aquests significats:
* Batalla de Nicòpolis (66 aC)
* Batalla de Nicòpolis (48 aC)
* Batalla de Nicòpolis (250)
* Batalla de Nicòpolis (1396)
* Batalla de Nicòpolis (1877)